ИЗМЕНЕНИЕ НА УТВЪРДЕНИТЕ ВЪТРЕШНИ ПРАВИЛА ЗА СЛУЧАЙНО РАЗПРЕДЕЛЕНИЕ НА ДЕЛАТА В РС-ВИДИН

Чл.15 За периода на отсъствие по обективни причини, продължаващо до три работни дни непрекъснато, съответния отсъстващ съдия не се изключва от разпределението на дела, с изключение на делата, посочени в чл. 329 от Закона за съдебната власт.  
            В индивидуалния профил на съдиите по изключение се извършва корекция и изравняване на броя разпределени по видове дела, с цел да не се допуска неравномерно натоварване, а именно:  
            -при ползване на отпуск поради временна неработоспособност повече от петнадесет календарни дни;  
            -при отпуск за отглеждане на дете;  
            -при ползване на не по-малко от 15 /петнадесет/ работни дни непрекъснат отпуск, включително и неплатен такъв.  
            При наличие на някое от посочените по-горе основания корекцията и изравняването в индивидуалния профил на съответния съдия се извършва към средната стойност на броя дела от съответния вид, постъпили в съда в периода на отсъствие.  
            Корекцията се извършва от системния администратор при спазване на горната разпоредба, след нарочна заповед на административния ръководител-председател или неговия заместник.  
            Изменението на Правилата влиза в сила в деня на утвърждаването му със заповед на административния ръководител-председател.